
ΑΠΟΦΑΣΕΙ Σ 

Αριθ. ΣΤ 1/1696 (1) 

Ανάκληση επίταξης στο Δήμο Ζωγράφου. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων α) 22 παρ.3 και 112 παρ 1 
του Συντάγματος και β) ιδίως των 19 (παρ.2), 20,22 και 23 
του Ν.Δ. 17/1974 « Περί Πολιτικής Σχεδιάσεως Εκτάκτου 
Ανάγκης» (Α'236). 

2. Τις διατάξεις του άρθρου 29Ατου Ν. 1558/85( Α' 137) 
που προστέθηκε με το άρθρο 27 του Ν. 2081/92 (Α' 154) 
και τροποποιήθηκε με το άρθρο 1 παρ. 2α του Ν. 2469/97 
(Α' 38). 

3. Την υπ’ αριθμ. Υ.496/7.10.1999 Απόφαση του Πρωθυ¬ 
πουργού η οποία δημοσιεύθηκε στην Εφημερίδα της Κυ- 
βερνήσεως (ΦΕΚ 1860/Β/8-10-99) και με την οποία μας 
παρέχεται η έγκριση για επίταξη καταλλήλων ακινήτων 
στο Νομό Αττικής, στα διοικητικά όρια των Δήμων: ΑΧΑΡ- 
ΝΩΝ, ΑΓ. ΑΝΑΡΓΥΡΩΝ, ΙΛΙΟΥ, ΑΝΩ ΛΙΟΣΙΩΝ, ΚΑΜΑΤΕ¬ 
ΡΟΥ, ΑΙΓΑΛΕΩ, ΦΥΛΗΣ, ΜΕΓΑΡΩΝ, ΕΛΕΥΣΙΝΑΣ, ΜΕΤΑ¬ 
ΜΟΡΦΩΣΗΣ, Ν. ΗΡΑΚΛΕΙΟΥ, Ν. ΦΙΛΑΔΕΛΦΕΙΑΣ, Ν. ΙΩ¬ 
ΝΙΑΣ, ΠΕΡΙΣΤΕΡΙΟΥ, ΠΕΤΡΟΥΠΟΛΗΣ, ΑΣΠΡΟΠΥΡΓΟΥ, 
ΑΓ. ΒΑΡΒΑΡΑΣ, ΠΕΙΡΑΙΑ, ΝΙΚΑΙΑΣ, ΚΟΡΥΔΑΛΛΟΥ, ΚΕ- 
ΡΑΤΣΙΝΙΟΥ, ΚΑΛΛΙΘΕΑΣ, ΖΩΓΡΑΦΟΥ και ΑΘΗΝΑΙΩΝ, για 
τη στέγαση των σχολείων που μετά τη διενέργεια των νο¬ 
μίμων ελέγχων έχουν κριθεί ακατάλληλα προς στέγαση. 

4. Την υπ’ αρ. πρωτ. Οικ. 3751 /ΤΟ/31/10/1999 (ΦΕΚ 
1712/Β/10.9.1999) απόφαση του ΥΠΟΥΡΓΟΥ ΕΘΝΙΚΗΣ 
ΟΙΚΟΝΟΜΙΑΣ ΚΑΙ ΤΩΝ ΥΦΥΠΟΥΡΓΩΝ ΟΙΚΟΝΟΜΙΚΩΝ 
ΚΑΙ ΠΕΡΙΒΑΛΛΟΝΤΟΣ,ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡ¬ 
ΓΩΝ «Περί αποκαταστάσεως ζημιών από το σεισμό της 
7ης Σεπτεμβρίου 1999 στο Νομό Αττικής». 

5. Την 1039386/441 /0006Α/21-4-2000 απόφαση του 
Πρωθυπουργού και του Υπουργού Οικονομικών «Ανάθε¬ 
ση αρμοδιοτήτωντου Υπουργού Οικονομικών στους Υφυ¬ 
πουργούς Οικονομικών» (Β' 571). 

6. Τη δημιουργηθείσα κατάσταση εξαιρετικώς επείγου¬ 
σας εκτάκτου και απροβλέπτου ανάγκης συνεπεία των 
εκτεταμένων ζημιών, οι οποίες προκλήθηκαν εκ των προ¬ 
σφάτων σεισμών στην περιοχή κυρίως του Νομού Αττι¬ 
κής. 

7.Την υπ’ αριθμ.ΣΤ1/3639/9-12-1999(ΦΕΚ 2161/Β/15- 
12-1999) ΚΥΑ των Υπουργών Οικονομικών και Εθνικής 
Παιδείας και θρησκευμάτων, αποφασίζουμε: 

Την άρση της επιβληθείσας επίταξης του χώρου που 
βρίσκεται στο Ο.Τ. 154 του Δήμου Ζωγράφου και μεταξύ 
των οδών Μαικήνα,Πολυφήμου και Ανακρέοντος, εμβα- 
δού 330 μ2, που προοριζόταν για την στέγαση του 12ου 
Νηπ/γείου Ζωγράφου, προκειμένου να αντιμετωπισθούν 
τα προβλήματα του διδακτηρίου, από τον σεισμό της 
7/9/1999, διότι, μετά από εξέταση του χώρου από μηχανι¬ 
κούς του ΟΣΚ κρίθηκε ότι δεν υπάρχει δυνατότητα τοπο¬ 
θέτησης αιθουσών για την προσωρινή στέγαση του Νη¬ 
πιαγωγείου,λόγω του μικρού εμβαδούτου οικοπέδου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουνίου 2000 

οι ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

Γ. ΔΡΥΣ Π. ΕΥΘΥΜΙΟΥ 


Αριθ. 08/Δ.Τ.Α./10944 (2) 

Σύσταση νομικού προσώπου στο Δήμο Καλυβιών Αττικής 
με την επωνυμία «Β' Κέντρου Ανοικτής Προστασίας 
Ηλικιωμένων (Β' ΚΑΠΗ) Καλυβιών Αττικής». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Τις διατάξεις των άρθρων 203 και 205 του Π.Δ. 
410/95. 

2) Τις ρυθμίσεις του άρθρου 29 Α' του Ν. 1558/85 που 
προστέθηκε με το άρθρο 27 του Ν. 2081/92 σχετικά με την 
υποχρέωση αναγραφής «κάλυψη δαπάνης» που συνεπά¬ 
γεται η έκδοση κάθε κανονιστικής διάταξης. 

3) Την αρ. 08/ΔΤΑ/οικ. 2509/10-10-97 απόφαση του Γε¬ 
νικού Γραμματέα Περιφέρειας Αττικής για μεταβίβαση 
εξουσίας υπογραφής εγγράφων «ΜΕ ΕΝΤΟΛΗ ΓΕΝΙΚΟΥ 
ΓΡΑΜΜΑΤΕΑ ΠΕΡΙΦΕΡΕΙΑΣ» στον Προϊστάμενο της Δι¬ 
εύθυνσης Τοπικής Αυτοδιοίκησης και Διοίκησης Ανατολι¬ 
κής Αττικής. 

4) Την αριθ. 51/2000 απόφαση του Δημοτικού Συμβου¬ 
λίου του Δήμου Καλυβιών, αποφασίζουμε: 

1) Σύσταση - Επωνυμία: 

Συστήνουμε Νομικό Πρόσωπο Δημοσίου Δικαίου με την 
επωνυμία «Β' ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩ¬ 
ΜΕΝΩΝ ΔΗΜΟΥ ΚΑΛΥΒΙΩΝ ΑΤΤΙΚΗΣ» (Β' Κ.Α.Π.Η). 

2) Έδρα: Έδρα του νομικού προσώπου είναι ο Δήμος 
Καλυβιών Αττικής. 

3) Σκοπός: Σκοπός αυτού του Νομικού Προσώπου που 
συνίσταται σε εφαρμογή προγράμματος Εξωϊδρυματι- 
κής προστασίας υπερηλίκων είναι η παροχή ιατροκοινω- 
νικής προστασίας στα ηλικιωμένα άτομα της περιοχής 
του Δήμου Καλυβιών - θορικού, ώστε αυτά να παραμέ¬ 
νουν την οικογένεια και στο δήμο. 

4) Πόροι - Περιουσία: 

Πόροι του Νομικού Προσώπου είναι α) η ετήσια επιχο¬ 
ρήγηση του Δήμου, β) Επιχορήγηση και κάθε άλλη παρο¬ 
χή του κράτους είτε απ’ ευθείας προς το Νομικό Πρόσω¬ 
πο, είτε προς τον Δήμο Καλυβιών θορικού για το Νομικό 
Πρόσωπο, γ) κάθε είδους συνδρομή, εισφορά, δωρεές, 
κληρονομιές και κληροδοσίες, δ) Έσοδα από την συμβο¬ 


λική χρηματική συμμετοχή μελών που έχουν ανάγκη προ¬ 
στασίας, ε) εισπράξεις από το αντίτιμο των πραγμάτων ή 
υπηρεσιών που παρέχονται από το Νομικό Πρόσωπο, στ) 
πρόσοδοι από την ίδια αυτού περιουσία και ζ) κάθε άλλη 
νόμιμη πρόσοδος. 

5) Διοίκηση: Το Νομικό Πρόσωπο διοικείται από επτα- 
μελές (7) Διοικητικό Συμβούλιο που αποτελείται από 
τους: 

α) Δήμαρχο, ως Πρόεδρο ή άλλο μέλος αιρετό ή μη που 
ορίζεται απ’ αυτόν. 

β) Δύο (2) Δημοτικούς Συμβούλους. 

γ) Ένα αιρετό μέλος του Νομικού Προσώπου που εκλέ¬ 
γεται, ανάμεσα στα μέλη του με τον αναπληρωτή του. 

δ) Έναν (1) Δημότη, ανάμεσα σε πρόσωπα που ασχο¬ 
λούνται με τα ανθρωπιστικά επαγγέλματα. 

ε) Μια Κοινωνική Λειτουργό, υπάλληλο του Υπουργείου 
Υγείας και Πρόνοιας. 

στ) Έναν εκπρόσωπο των εργαζομένων, που θα εκλέ¬ 
γεται από κοινού από τους τοπικούς Συλλόγους ή την 
Ομοσπονδία των Συνταξιούχων, με τον αναπληρωτή του. 

Τα μέλη του Διοικητικού Συμβουλίου με τους αναπλη¬ 
ρωτές τους ορίζονται από το Δημοτικό Συμβούλιο. 

Το Διοικητικό Συμβούλιο εκλέγει από τα μέλη του τον 
Αντιπρόεδρο και τον Γ ραμματέα αυτού. 

Η θητείατου Διοικητικού Συμβουλίου ακολουθείτηνΔη¬ 
μοτική περίοδο. Μέχρι να εκλεγείτο αιρετό μέλος με στοι¬ 
χείο γ ή μέχρι να κληρωθεί οποιαδήποτε θέση μέλουςπου 
κενούται, το Διοικητικό Συμβούλιο λειτουργεί με την ελλι¬ 
πή σύνθεσή του, αν ο αριθμός μελών δεν είναι κατώτερος 
αυτού που απαιτείται για τον σχηματισμό απαρτίας. 

6) Εκπροσώπηση: Το Νομικό Πρόσωπο εκπροσωπείται 
στα Δικαστήρια και σε κάθε αρχή από τον Πρόεδρο αυτού 
και όταν αυτός απουσιάζει ή κωλύεται από τον Αντιπρόεδρο 
αυτού. Περισσότερα για τον τρόπο διοίκησης και διαχείρι¬ 
σης του Νομικού Προσώπου θα καθορισθούν με τον εσω¬ 
τερικό κανονισμό που θα εκδοθεί από το Δημοτικό Συμβού¬ 
λιο και την Περιφερειακή Διοίκηση με την κατά νόμο έγκρι¬ 
ση και σύσταση του παραπάνω Νομικού Προσώπου. 

7) Ακροτελεύτια διάταξη 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Καλυ¬ 
βιών 2.000.000 ετησίως. Για την παραπάνω δαπάνη έχει 
γραφτεί πίστωση στον υπό εκτέλεση προϋπολογισμό του 
Δήμου στον Κ.Α. 212.4 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Παλλήνη, 8 Ιουνίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 
ΑΘΑΝΑΣΙΟΣ ΤΑΓΑΡΗΣ 


Αριθ. 08/Δ.Τ.Α./10945 (3) 

Σύσταση νομικού προσώπου στο Δήμο Καλυβιών Αττικής 
με την επωνυμία «ΠΟΛΙΤΙΣΤΙΚΟ ΚΕΝΤΡΟ ΔΗΜΟΥ ΚΑ¬ 
ΛΥΒΙΩΝ ΘΟΡΙΚΟΥ ΑΤΤΙΚΗΣ (περιοχή Λαγονησίου)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1) Τις διατάξεις του άρθρου 203 του Π.Δ. 410/95. 

2) Τις ρυθμίσεις του άρθρου 29 Α' του Ν. 1558/85 που 
προστέθηκε μετο άρθρο 27 του Ν. 2081/92 σχετικά με την 





ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


10303 


υποχρέωση αναγραφής «κάλυψη δαπάνης» που συνεπά¬ 
γεται η έκδοση κάθε κανονιστικής διάταξης. 

3) Την αρ. 08/ΔΤΑ/οικ.2509/10-10-97 απόφαση του Γενι¬ 
κού Γραμματέα Περιφέρειας Αττικής για μεταβίβαση, 
εξουσίας υπογραφής εγγράφων «ΜΕ ΕΝΤΟΛΗ ΓΕΝΙΚΟΥ 
ΓΡΑΜΜΑΤΕΑ ΠΕΡΙΦΕΡΕΙΑΣ» στον Προϊστάμενο της Δι¬ 
εύθυνσης Τοπικής Αυτοδιοίκησης και Διοίκησης Ανατολι¬ 
κής Αττικής. 

4) Τηναριθμ. 52/2000 απόφαση του Δημοτικού Συμβου¬ 
λίου του Δήμου Καλυβιών, αποφασίζουμε: 

1. Σύσταση - Επωνυμία: 

Συστήνουμε στο Δήμο Καλυβιών Θορικού Αττικής Νο¬ 
μικό Πρόσωπο Δημοσίου Δικαίου με το όνομα «ΠΟΛΙ¬ 
ΤΙΣΤΙΚΟ ΚΕΝΤΡΟ ΔΗΜΟΥ ΚΑΛΥΒΙΩΝ ΘΟΡΙΚΟΥ ΑΤΤΙΚΗΣ 
(ΠΕΡΙΟΧΗ ΛΑΓΟΝΗΣΙΟΥ)». 

2. Σκοπός 

Σκοπός του παραπάνω συνιστώμενου Νομικού Προ¬ 
σώπου είναι η εν γένει δημιουργία και ανάπτυξη της 
πνευματικής και πολιτιστικής δραστηριότητας στην Πό¬ 
λη με την ίδρυση και λειτουργία θεάτρων, πινακοθήκης 
μουσείου λαϊκής τέχνης, λαϊκών μουσικοχορευτικών συ¬ 
γκροτημάτων, κινηματογράφου, οργάνωσης και πραγ¬ 
ματοποίησης διαλέξεων και δημιουργίας δανειστικής βι¬ 
βλιοθήκης. 

3. Πόροι 

Πόροι αυτού είναι: α) Η ετήσια επιχορήγηση του Δήμου, 
β) Πάσης φύσεως συνδρομές, εισφορές, δωρεές, κληρο¬ 
νομιές και κληροδοσίες, γ) Εισπράξεις από αντίτιμο των 
παρεχόμενων από το Νομικό Πρόσωπο πραγμάτων και 
υπηρεσιών, και δ) κάθε παροχή του κράτους ή άλλη νόμι¬ 
μη πρόσοδος. 

4. Περιουσία 

Υπέρ του Νομικού Προσώπου αφιερούμενη περιουσία 
αποτελείται από το παραχωρούμενο από τον Δήμο υλικό. 

5. Διοίκηση 

Το συνιστώμενο Νομικό Πρόσωπο διοικείται από 
επταμελές(7) Διοικητικό Συμβούλιο αποτελούμενο από 
τους: 

α) Από τον Δήμαρχο ως Πρόεδρο, ή άλλο μέλος αιρετό 
ή μη που ορίζεται απ’ αυτόν. 

β) Δύο Δημοτικούς Συμβούλους και 

γ) Τέσσερις Δημότες. 

Τα μέλη του Διοικητικού Συμβουλίου με τους αναπλη¬ 
ρωτές τους ορίζονται από το Δημοτικό Συμβούλιο. 

Το Διοικητικό Συμβούλιο του Νομικού Προσώπου εκλέ¬ 
γει στην αρχή κάθε χρόνου τον Αντιπρόεδρο, τον Γραμ- 
ματέα και τον Έφορο αυτού. 

Η θητεία των μελών του Διοικητικού Συμβουλίου είναι 
διετής. 

6. Εκπροσώπηση 

Το Νομικό Πρόσωπο εκπροσωπείται στα Δικαστήρια και 
σε κάθε Δημόσια Αρχή από τον Πρόεδρο του Διοικητικού 
Συμβουλίου και όταν είναι απών ή κωλύεται από τον Αντι¬ 
πρόεδρο αυτού. Τα θέματα τα σχετικά με τη διοίκηση και 
τη διαχείρηση του νομικού προσώπου ρυθμίζονται με κα¬ 
νονισμούς που ψηφίζει το Δημοτικό Συμβούλιο. 

7. Ακροτελεύτια διάταξη 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Καλυ¬ 
βιών 2.000.000 ετησίως. Για την παραπάνω δαπάνη έχει 


γραφτεί πίστωση στον υπό εκτέλεση προϋπολογισμό του 
Δήμου στον Κ.Α. 212.3. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 8 Ιουνίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 
ΑΘΑΝΑΣΙΟΣ ΤΑΓΑΡΗΣ 


Αριθ. 3934 (4) 

Τροποποίηση συστατικής πράξης και αναπτυξιακής Δη¬ 
μοτικής Επιχείρησης Δήμου Κάτω Νευροκοπίου Ν. 
Δράμας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΝΑΤ. ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 277-284, 291 και 304 του 
Π.Δ/τος 410/95. 

2. Την αριθ. 7120/1.3.2000 απόφασή μας περί συστάσε- 
ως της Δημοτικής Επιχείρησης Δήμου Κάτω Νευροκοπί¬ 
ου, που δημοσιεύθηκε στο ΦΕΚ 383/24.3.2000 τ.Β'. 

3. Την αριθ. 76/2000 απόφαση του Δημοτικού Συμβου¬ 
λίου Κ. Νευροκοπίου, περί τροποποιήσεως της Συστατι¬ 
κής Πράξης της Αναπτυξιακής Δημοτικής Επιχείρησης 
Δήμου Κ. Νευροκοπίου. 

4. Την αριθ. 1303/10.6.99 απόφαση του Γενικού Γραμ¬ 
ματέα Περιφέρειας περί ανάθεσης άσκησης αρμοδιοτή¬ 
των του Γενικού Γραμματέα, όπως τροποποιήθηκε μετα¬ 
γενέστερα, αποφασίζουμε: 

Τροποποιούμε την συστατική πράξη της Δημοτικής Επι¬ 
χείρησης Δήμου Κάτω Νευροκοπίου με αντικατάσταση 
του άρθρου (3) αυτής ως εξής: 

Η επιχείρηση θα διοικείται από επταμελές (7μελές) Δι¬ 
οικητικό Συμβούλιο, που τα μέλη του θα ορίζονται μαζί με 
τους αναπληρωτές από το Δημοτικό Συμβούλιο. 

Στο Διοικητικό Συμβούλιο θα συμμετέχουν: 

α) Τέσσερις (4) αιρετοί εκπρόσωποι του δήμου έκτων 
οποίων ο ένας θα προέρχεται από την μειοψηφία. 

β) Ένας (1) εκπρόσωπος Κοινωνικού Φορέα. 

γ) Ένας (1) εκπρόσωπος των εργαζομένων στην Επιχεί¬ 
ρηση, όταν ο αριθμός των απασχολουμένων είναι μεγα¬ 
λύτερος των είκοσι (20) ατόμων. 

δ) Ένας (1) δημότης ή κάτοικος του Δήμου Κ. Νευροκο¬ 
πίου, που θα έχει πείρα ή γνώση σχετικά με το αντικείμε¬ 
νο της Επιχείρησης. 

Κατά τα λοιπά ισχύει η 7120/1.3.2000 απόφασή μας. 

Με την παρούσα δεν προκαλείται δαπάνη σε βάρος του 
προϋπ/σμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 19 Μόίου 2000 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΛΑΖΑΡΟΣ ΤΣΑΚΜΑΚΙΔΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


Αριθ. 7845 (5) 

Σύσταση-Συγκρότηση Κοινού Υπηρεσιακού Συμβουλίου 
Ν.Π.Δ.Δ. (πλην Νοσοκομείου) στο Ν. Καβάλας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΝΑΤ. ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α) Τηςπαρ. Ιγτου άρθρου 158,τηςπαρ. 3 του άρθρου 
159,τωνπαρ. 2,4 και 5 του άρθρου 163 του Υπαλληλικού 
Κώδικα, και των παρ. 9 και 17 του άρθρου δεύτερου του 
Ν. 2683/1999 (ΦΕΚ19/Α). 

β) Των άρθρων 36 παρ. 1 και 43του Π.Δ/τος 410/98 (ΦΕΚ 
191 /Α) και της παραγράφου Β4 του άρθρου 40 του Ν. 
1884/90 (ΦΕΚ 81/Α). 

γ) Του άρθρου 27 του Ν. 2081/92 (ΦΕΚ 154/Α), με το οποίο 
προστέθηκε το άρθρο 29Α στο Ν. 1558/85 (ΦΕΚ 137/Α). 

2. Το με αριθμ. 443/16.8.99 έγγραφο του Πρωτοδικείου 
Καβάλας. 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού, γιατί με την παραπάνω σύσταση δεν μεταβάλλεται 
ο αριθμός των μελών του υφισταμένου κατά την έναρξη 
ισχύοςτου Ν. 2683/99 Υπηρεσιακού Συμβουλίου, αποφα¬ 
σίζουμε: 

Συγκροτούμε πενταμελές Υπηρεσιακό Συμβούλιο αρ¬ 
μόδιο για όλο το προσωπικό πλην των υπαλλήλων με βαθ¬ 
μό Γενικού Δ/ντή των εποπτευομένων Ν.Π.Δ.Δ. του Νο¬ 
μού ως εξής: 

Α. 1. Χάίτίδου Αικατερίνη, Δ/ντρια Δ/νσης Τοπ. Αυτ/σης 
& Δ/σης Ν. Καβάλας, αναπληρούμενη από την Μπίκου 
Ελένη Δ/ντρια Υποδιεύθυνσης Διοικητικού του Γενικού 
Νομαρχιακού Νοσοκομείου Καβάλας. 

2. Καψή Αθανάσιο, Δ/ντή του Γενικού Νομαρχ. Νοσοκο¬ 
μείου Καβάλας, αναπληρούμενο από τον Χατζηπουλίδη 
Γεώργιο, Δ/ντή Υποδ/νσης Τεχνικής του Γενικού Νομαρ¬ 
χιακού Νοσοκομείου Καβάλας. 

3. Χατζηραφαηλίδη Αντώνιο, Δ/ντή Δήμου Καβάλας, 
αναπληρούμενο από την Μηριλιώτου Κυριακή, Δ/ντρια 
Μέσης Τεχνικής νοσηλευτικής Επαγγελματικής Σχολής 
Καβάλας. 

4. Νικήσιανη Ελένη του Νικολάου, αιρετό μέλος, υπάλ¬ 
ληλο του Επιμελητηρίου Καβάλας, με βαθμό Α' και 

5. Τάτση Μηνά του Σπύρου, αιρετό μέλος, υπάλληλο 
του Λιμενικού Ταμείου Καβάλας, με βαθμό ΔΕ/Β, τους 
οποίους και θα αναπληρεί ο Κατσίνης Γεώργιος του Γα¬ 
ληνού, υπάλληλος Θ.Χ.Π. με βαθμό Δ. 

Β. Από τα ανωτέρω τακτικά μέλη ορίζουμε την Χάίτίδου 
Αικατερίνη, Δ/ντρια Τ.Α. και Δ/σης Νομού Καβάλας, ως 
Πρόεδρο του κοινού Υπηρεσιακού Συμβουλίου με ανα¬ 
πληρωτή τον Καψή Αθανάσιο, Δ/ντή του Γενικού Νομαρ¬ 
χιακού Νοσοκομείου Καβάλας. 

Γ. Σε περίπτωση που στο Υπηρεσιακό Συμβούλιο προε¬ 
δρεύει ο αναπληρωτής του Προέδρου θα συμμετέχει ως 
τακτικό μέλος ο αναπληρωτής του προεδρεύοντος. 

Δ. Όταν το Υπηρεσιακό συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου αντί των 
δύο αιρετών εκπροσώπωντων μονίμων υπαλλήλων, μετέ¬ 
χουν οι δύο κατωτέρω αιρετοί εκπρόσωποι του προσωπι¬ 
κού με σύμβαση εργασίας ιδιωτικού δικαίου αορίστου 
χρόνου. 

α) Δημητριάδης Χαράλαμπος υπάλληλος του Λιμενικού 
Ταμείου Καβάλας αναπληρούμένος από τον Μάρκου Πα¬ 


ναγιώτη, επίσης υπάλληλο του Λιμενικού Ταμείου Καβά¬ 
λας. 

Ε. Όταν το Υπηρεσιακό Συμβούλιο κρίνει πειθαρχικές 
υποθέσεις, ο πρόεδρός του αντικαθίσταται από την Δέ¬ 
σποινα Σταθοπούλου, Πρωτόδικη Καβάλας, αναπληρού¬ 
μενη από την Κωνσταντίνα Εμμανουηλίδου επίσης Πρω¬ 
τόδικη Καβάλας. 

ΣΤ. Γραμματέαςτου Υπηρεσιακού Συμβουλίου ορίζεται 
η Κατσαβάκη Φωτεινή υπάλληλος του Εθνικού Κολυμβη¬ 
τηρίου Καβάλας ΔΕ/Β, αναπληρούμενη από την Σφου- 
γκάρη Χριστίνα, υπάλληλο του Δικηγορικού Συλλόγου 
Καβάλας ΔΕ/Β. 

Ζ. Το Υπηρεσιακό Συμβούλιο θα συνεδριάζει στην αί¬ 
θουσα συνεδριάσεων του Λιμενικού Ταμείου Καβάλας. 

Η. Η θητείατων μελώντου παραπάνω συμβουλίου λήγει 
στις 31.12.2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 1 Ιουνίου 2000 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής Περιφέρειας 
ΛΑΖΑΡΟΣ ΤΣΑΚΜΑΚΙΔΗΣ 

Αριθ. 6720 (6) 

Τροποποίηση απόφασης Σύστασης Νομικού Προσώπου 
με την επωνυμία «4η Ενιαία Σχολική Επιτροπή ημερή¬ 
σιου Τεχνικού Λυκείου, ημερήσιου Εσπερινού Τεχνι¬ 
κού Λυκείου και ΙΕΚ Αιγίου» του Δήμου Αίγιου Νομού 
Αχαιός. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις του άρθρου 203 του ΠΔ 410/95. 

2. Τις όμοιες του άρθρου 5 παρ. 8 έως 15 του Ν. 1894/90, 
και του άρθρου 11 του Ν. 2130/93. 

3. Την αριθμ. 4033 / 27-9-99 απόφασή μας περί σύστα¬ 
σης ιδίου Νομικού Προσώπου στο Δήμο Αιγίου του Νομού 
με την επωνυμία 4η Ενιαία Σχολική Επιτροπή ημερήσιου 
Τεχνικού Λυκείου Αιγίου, Εσπερινού Τεχνικού Λυκείου, Αι¬ 
γίου και ΙΕΚ Αιγίου. 

4. Την αριθμ. 119/ 2000 απόφαση του Δημοτικού Συμ¬ 
βουλίου Δ. Αιγίου, με την οποία αποφασίζεται η τροποποί¬ 
ηση της συστατικής πράξης του παραπάνω ιδίου Νομικού 
Προσώπου αφού τα Τεχνικά Λύκεια μετονομάστηκαν σε 
ΤΕΕ, και στο ίδιο Σχολικό Συγκρότημα λειτουργεί και το 
Σχολικό εργαστηριακό Κέντρο (ΣΕΚ), αποφασίζουμε: 

Τροποποιούμε την αριθμ. 4033 / 27-9-99 απόφασή μας 
περί Συστάσεως ιδίου Νομικού Προσώπου στο Δήμο Αιγί¬ 
ου του Νομού μας, ως προς την επωνυμία του, και τον 
αριθμό των μελώντου Διοικητικού του Συμβουλίου, όπως 
παρακάτω. 

Ως προς το άρθρο 1 Επωνυμία: 

Συστήνουμε στο Δήμο Αιγίου του Νομού Αχάΐας Νομικό 
πρόσωπο- με την επωνυμία 4η Ενιαία Σχολική Επιτροπή 1 ου 
ΤΕΕ Αιγίου, 2ου ΤΕΕ Αιγίου, ΙΕΚ Αιγίου και ΣΕΚ Αιγίου. 

Ως προς το άρθρο Διοίκηση : 

Το παραπάνω ίδιο Νομικό Πρόσωπο θα διοικείταιαπό εντε- 
καμελές (11), Διοικητικό Συμβούλιο αποτελούμενο από: 

α) Ένα μέλος του Δημοτικού Συμβουλίου του Δήμου Αι¬ 
γίου, ως Πρόεδρος της σχολικής επιτροπής. 

β) Τον εκάστοτε Δ/ντή του ΙουΤΕΕ Αιγίου, ως μέλος με 
τον αναπληρωτή του. 

γ) ΤονεκάστοτεΔ/ντητου 2ου ΤΕΕ Αιγίου, ως μέλος, με 
τον αναπληρωτή του. 

δ) Τον εκάστοτε Δ/ντη του ΙΕΚ Αιγίου, ως μέλος με τον 
αναπληρωτή του. 

ε) Τον εκάστοτε Δ/ντη του ΣΕΚ Αιγίου, ως μέλος με τον 
αναπληρωτή του. 

στ) Έναν εκπρόσωπο του Συλλόγου Γονέων και Κηδε¬ 
μόνων του 1ου ΤΕΕ Αιγίου. 

ζ) Έναν εκπρόσωπο του συλλόγου γονέων και κηδεμό- 
νωντου 2ου ΤΕΕ Αιγίου. 

η) Έναν εκπρόσωπο της μαθητικής κοινότητας 1ου ΤΕΕ 
Αιγίου. 

θ) Έναν εκπρόσωπο της μαθητικής κοινότητας του 2ου 
ΤΕΕ Αιγίου. 

ι) Δύο δημότες ή κατοίκους του Δήμου Αιγίου. 

2. Η θητεία των μελών του Διοικητικού Συμβουλίου ακο¬ 
λουθεί τη δημοτική περίοδο. 

3. Το Διοικητικό Συμβούλιο της Σχολικής Επιτροπής 
εκλέγει τον Αντιπρόεδρο και τον Γραμματέα του. 

Κατά τα λοιπά ισχύει η τροποποιούμενη απόφασή μας 
(4.033/27-9-99). 

Από την Δημοσίευση της παρούσας δεν προκαλείται 
δαπάνη. 

Η παρούσα να δημοσιευθεί στην Εφημερίδα της Κυ- 
βερνήσεως. 

Πάτρα, 2 Ιουνίου 2000 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΠΑΝ.ΣΚΟΥΡΑΣ 

Αριθ. 8628 (7) 

Σύσταση Δημοτικής Επιχείρησης ύδρευσης - αποχέτευ¬ 
σης με την επωνυμία «Δημοτική Επιχείρηση, Ύδρευ¬ 
σης - Αποχέτευσης Δήμου Μοιρών (Δ.Ε.Υ.Α.ΜΟΙ) Ν. 
Ηρακλείου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 1 του Ν. 1069/80 (ΦΕΚ 
191τ.Α/1980). 

2. Τις διατάξεις του άρθρου 29 Α'του Ν. 1558/85, όπως 
προσετέθη με το άρθρο 27 του Ν.2081/ 92 και τροποποι¬ 
ήθηκε με το άρθρο 1 παρ.2του Ν.2469/97 (ΦΕΚΑ'38/97) 

3. Τις διατάξεις του άρθρου 6 του Ν.2307/95 (ΦΕΚ Α' 
113/95). 

4. Τις διατάξεις του Ν.2539/97. 

5. Τις διατάξεις του Ν. 2647/98 (ΦΕΚΑ'237 /98). 

6. Την αρ. 28 / 25327/31-8-99 εγκύκλιο του ΥΠΕΣΔΔΑ με 
την οποία γίνεται εν μέρει δεκτή η αρ. 449/99 Γνωμοδότη¬ 
ση του Νομικού Συμβουλίου του Κράτους. 

7. Την αρ. 86/2000 απόφαση του Δημοτικού Συμβουλί¬ 
ου Μοιρών. 

8. Την Οικονομοτεχνική μελέτη. 

9. Την αρ. 577/6-3-2000 εισήγηση της Δ/νση Σχεδια- 
σμού και Ανάπτυξης της Περιφέρειας Κρήτης για τη βιω¬ 
σιμότητα της Δημοτικής Επιχείρησης Ύδρευσης Αποχέ¬ 
τευσης Μοιρών, αποφασίζουμε: 

Εγκρίνεται η αρ. 86/2000 απόφαση του Δημοτικού Συμ¬ 
βουλίου Μοιρών αναφορικά με τη σύσταση Δημοτικής 


Επιχείρησης Ύδρευσης - αποχέτευσης με την επωνυμία: 
«Δημοτική Επιχείρηση, Ύδρευσης - Αποχέτευσης Δήμου 
Μοιρών (Δ.Ε.Υ.Α.ΜΟΙ) που έχει ως εξής: 

1. Συνιστάται στο Δήμο Μοιρών του Νομού Ηρακλείου 
Δημοτική Επιχείρηση με την επωνυμία «Δημοτική Επιχεί¬ 
ρηση Ύδρευσης Αποχέτευσης Δήμου Μοιρών 
(Δ.Ε.Υ.Α.ΜΟΙ)» Η Δημοτική Επιχείρηση Ύδρευσης-Απο- 
χέτευσης είναι νομικό πρόσωπο ιδιωτικού δικαίου κοινω¬ 
φελούς χαρακτήρα και διέπεται ως προς τη διοίκηση, ορ¬ 
γάνωση, εκτέλεση, λειτουργία και συντήρηση των έργων 
της αρμοδιότητάς της καθώς και τις πηγές χρηματοδοτή- 
σεώς της, από τις διατάξεις του Νόμου 1069/1980 «περί 
κινήτρων για την ίδρυση επιχείρησης ύδρευσης και Απο¬ 
χέτευσης». Κατά τα λοιπά εφαρμόζονται οι διατάξεις του 
ΠΔ 410/95 «περί κυρώσεωςτου δημοτικού και κοινοτικού 
κώδικα» και οι κανόνες της ιδιωτικής οικονομίας 
(Ν. 1069/1980 άρθρο 1) 

2 .Έδρα της Επιχείρησης είναι η έδρα του Δήμου Μοι¬ 
ρών 

Η περιοχή δραστηριότητας της Δ.Ε.Υ.Α.ΜΟΙ. είναι η δι¬ 
οικητική περιφέρεια του Δήμου Μοιρών. 

3. Η εκμετάλλευση των έργων και υπηρεσιών της Επι¬ 
χείρησης ενεργείται σύμφωνα με τις διατάξεις του 
Ν.1069/1980 (άρθρο 1 παρ. 3). 

4. Στην περιουσία της Επιχείρησης ανήκουν τα πάγια 
που δημιουργήθηκαν ή δημιουργούνται από τα έργα 
ύδρευσης και αποχέτευσης που εκτελούνται στην περιο¬ 
χή αρμοδιότητας της Επιχείρησης. 

Επίσης περιουσιακά στοιχεία της Επιχείρησης είναι τα 
οικόπεδα - αγροτεμάχια,όπου βρίσκονται οι δεξαμενές 
και όλες οι εγκαταστάσεις της Επιχείρησης, όπως και κά¬ 
θε είδους κτίσματα και ακίνητα που θα της παραχωρη- 
θούν ή θα αγοραστούν από την Δ.Ε.Υ.Α.ΜΟΙ. Τέλος περι¬ 
ουσιακά στοιχεία είναι οι υπόνομοι και οι εγκαταστάσεις 
ύδρευσης και αποχέτευσης ακαθάρτων ή όμβριων υδά- 
των, οι υπόνομοι, ή ανοικτοί αγωγοί που εκβάλλουν άμε¬ 
σα ή έμμεσα στο δίκτυο, οι μονάδες επεξεργασίας πόσι¬ 
μου νερού και υγρών αποβλήτων .Καθώς και κάθε άλλο 
περιουσιακό στοιχείο που θα παραχωρηθεί από το Δήμο 
Μοιρών στην Δ.Ε.Υ.Α.ΜΟΙ. 

5. Τα έσοδα της Επιχείρησης προέρχονται από: 

α) Το ειδικό τέλος για την μελέτη, κατασκευή και επέ¬ 
κταση των έργων ύδρευσης και αποχέτευσης, για μια δε¬ 
καετία απάτης 1ης Ιανουάριου του επόμενου από,τη σύ¬ 
σταση της επιχείρησης του έτους που υπολογίζονται σε 
ποσοστό 80 % επί της αξίας του ύδατος που καταναλί- 
σκεται (άρθρο 10 παρ. 1 εδ. Α'καιΐΐ Ν. 1069/1980) 
β) Επιχορήγηση από το πρόγραμμα δημοσίων επενδύ¬ 
σεων σε ποσοστό 35 % των δαπανών μελετών και κατα¬ 
σκευών των κάθε φύσεως έργων ύδρευσης και αποχέ¬ 
τευσης αρμοδιότητας της επιχείρησης (άρθρο 10 παρ.1 
εδ. Ια και 13 Ν. 1069/1980) 

γ) Το τέλος σύνδεσης με το δίκτυο της αποχέτευσης 
(άρθρο 10 παρ. 1 εδ. ΓΝ. 1069/1980) 
δ) Η δαπάνη διακλάδωσης και σύνδεσης με τον αγωγό 
της ύδρευσης και της αποχέτευσης (άρθρο 10 παρ.1 εδ. 
δ’ και άρθρο 15 Ν. 1069/1980) 
ε) Το τέλος σύνδεσης με το δίκτυο της ύδρευσης (άρ¬ 
θρο 10 παρ.1 εδ.ε'Ν. 1069/1980) 
στ) Το τέλος χρήσεως υπονόμων (άρθρο 10 παρ. Ιεδ. 
Στ'Ν.1069/1980) 

ζ) Η αξία ύδατος που καταναλώνεται (άρθρο 10 παρ. 1 
εδ.ζΝ. 1069/1980) 

η) Η εγγύηση χρήσεως του υδρομετρητή (άρθρο 10 
παρ. 1 εδ.η'Ν. 1069/1980) 

θ) Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών (άρθρο 10 παρ. 1 εδ. θ' 
Ν. 1069/1980) 

ι) Οι συνεισφορές τρίτων για την εκτέλεση κατά προτε¬ 
ραιότητα έργων (άρθρο 10 παρ. 1 εδ. ιΝ. 1069/1980) 
ια) Οι πρόσοδοι από την περιουσία ή το τίμημα από την 
εκποίηση αυτής (άρθρο 10 παρ. 1 εδ.ιβ' Ν. 1069/1980 
ιβ) Δάνεια «κληρονομιές δωρεές , και λοιπές επιχορη¬ 
γήσεις (άρθρο 10 παρ. 1 εδ. 1γ Ν.1069/1980) 
ιγ) Έσοδα που εισπράτονται από την εφαρμογή των δια¬ 
τάξεων των άρθρων 27 και 28 του Ν. 1069/1980 όπως το 
άρθρο 28 τούτου τροποποιήθηκε με το άρθρο 6 παρ. 13 
του Ν.2307/95. 

6. Η επιχείρηση διοικείται από διοικητικό συμβούλιο 
που αποτελείται από επτά (7) μέλη τα οποία ορίζονται μα¬ 
ζί με τους αναπληρωτές τους από το Δημοτικό Συμβού¬ 
λιο. Από τα μέλη αυτά: 

α) Τέσσερα (4) είναι αιρετοί εκπρόσωποι του Δήμου 
Μοιρών έκτων οποίων ο ένας προέρχεται από τη μειοψη¬ 
φία (άρθρο 6του Ν.2307/ 95). 

β) Δύο (2) είναι δημότες ή κάτοικοι του Δήμου Μοιρών 
που έχουν πείρα ή γνώσεις σχετικές με το αντικείμενο της 
Επιχείρησης. 

γ) Ένα (1) είναι εκπρόσωπος κοινωνικού φορέα της πε¬ 
ριοχής 

δ) Ένα (1) είναι εκπρόσωπος των εργαζομένων στην 
Επιχείρηση σε περίπτωση που αυτή απασχολεί περισσό¬ 
τερους από είκοσι (20) εργαζόμενους . Στην περίπτωση 
αυτή μειώνεται κατά ένα ο αριθμός των δημοτών κατοί¬ 
κων. 

Ο εκπρόσωπος των εργαζομένων και του κοινωνικού 
φορέα προτείνονται από τους οικείους φορείς. 

Η θητεία το Διοικητικού Συμβουλίου ακολουθεί τη θη¬ 
τεία Δημοτικού Συμβουλίου και λήγει μόλις εγκαταστα¬ 
θούν τα νέα μέλη. 

Το Διοικητικό Συμβούλιο καθορίζει τα τιμολόγια για 
την υπηρεσία ύδρευσης και την υπηρεσία αποχέτευ¬ 
σης. 

Το Δημοτικό Συμβούλιο ορίζει από τα μέλη του Διοικη¬ 
τικού Συμβουλίου τον Πρόεδρο και τον Αντιπρόεδρό του 
(άρ.3 παρ.1 του Ν.1069/1980 και άρθρο 278 του ΠΔ 
410/95) 

Ο Πρόεδρος του Διοικητικού Συμβουλίου εκπροσωπεί 
την Επιχείρηση σε όλες τις σχέσεις δικαστικές ή εξώδικες 
και σε περίπτωση απουσίας ή κωλύματος αυτού τον ανα¬ 
πληρώνει ο αντιπρόεδρος (άρθρο 5 παρ. 4 του 
Ν. 1069/1980 και άρθρο 207/ του Ν. 1065 /80). Από τις δια¬ 
τάξεις της παρούσας απόφασης προκαλείται εις βάρος 
του προϋπολογισμού του Δήμου Μοιρών δαπάνη 
30.000.000 για το έτος 2000 εγγεγραμμένη στον Κ.Α. 
75/161.9-03. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ηράκλειο, 30 Μαΐου 2000 

Με εντολή Γ ενικού Γ ραμματέα Περιφέρειας 
Η Γενική Διευθύντρια Περιφέρειας 
ΜΑΡΙΑ ΣΟΦΙΑ ΛΥΓΙΔΑΚΗ - ΙΩΑΝΝΙΔΟΥ 


( 8 ) 

Χορήγηση άδειας άσκησης επαγγέλματος Κοινωνικού 
Λειτουργού στην Παπαζήκου Μελπομένη του Χαραλά- 
μπους. 

Ο ΝΟΜΑΡΧΗΣ ΣΕΡΡΩΝ 

Με την 1896/29.5.2000 απόφαση του Νομάρχη Σερρών 
έχει χορηγηθεί στην Παπαζήκου Μελπομένη του Χαραλά- 
μπους άδεια ασκήσεως επαγγέλματος Κοινωνικού Λει¬ 
τουργού. 

Με εντολή Νομάρχη 

Ο Προϊστάμενος 

ΓΕΩΡΓΙΟΣ ΠΑΛΑΣΚΑΣ 

Αριθ. 3671 (9) 

Μεταφορά κενών οργανικών θέσεων ΕΤΕΠ από το ΠΟ¬ 
ΛΥΤΕΧΝΕΙΟ ΚΡΗΤΗΣ στα Τμήματα. 

ΠΟΛΥΤΕΧΝΕΙΟ ΚΡΗΤΗΣ 

Έχοντας υπόψη: 

1. Τις διατάξεις του ν. 545/77 περί ιδρύσεως του Πολυ¬ 
τεχνείου Κρήτης. 

2. Τις διατάξεις του άρθρου 1 του Ν. 1674/86 (ΦΕΚ203) 
με τις οποίες μεταβιβάζονται οι αρμοδιότητες για την έκ¬ 
δοση πράξεων διορισμού, πρόσληψης, μονιμοποίησης 
κ.λ.π. στους ΠρυτάνειςτωνΑΕΙ καθώς καιτου Π.Δ. 132/88 
(ΦΕΚ 59), με το οποίο μεταβιβάζονται οι παραπάνω αρμο¬ 
διότητες στον Πρύτανη του Πολυτεχνείου Κρήτης. 

3. Τις διατάξεις του Ν. 2817/2000 άρθρα 13 και 14 
παρ. 5 

4. Το έγγραφο του ΥΠΕΠΘΑ/9411.1.2000/κατανομή νέ¬ 
ων θέσεων ΕΔΤΠ και ΕΕΠ στα ΑΕΙ. 

5. Την απόφαση του Π.Σ. 81/15.2.2000 με την οποία κα- 
τανεμήθηκαν οι 3 θέσεις ΕΔΤΠ στα Τμήματα. 

6. Την απόφαση της Γ.Σ. 8/23.2.2000 του Τμήματος 
Μηχ. Ο.Π. 

7. Την απόφαση της Γ.Σ. 25/21.3.2000 του Τμήματος 
ΗΜΜΥ. 

8. Την απόφαση της Συγκλήτου 83/14.4.2000 για το 
Τμήμα Μηχανικών Περιβάλλοντος, μεταφέρουμε: 

Τις 3 θέσεις ΕΤΕΠ όπως μετονομάστηκαν στα Τμήματα 
ως ακολούθως: 

1. Μία (1) θέση στο Τμήμα Μηχανικών Περιβάλλοντος 
κατηγορίας ΠΕ. 

2. Μια (1) θέση στο Τμήμα Μηχανικών Ορυκτών Πόρων 
κατηγορίας ΠΕ. 

3. Μια (1) θέση στο Τμήμα Ηλεκτρονικών Μηχανικών και 
Μηχανικών Υπολογιστών κατηγορίας ΠΕ. 

Από τις διατάξεις αυτής της απόφασης δεν προκαλείται 
δαπάνη εις βάρος τουΚρατικού Προϋπολογισμού. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Χανιά, 5 Ιουνίου 2000 

Ο Πρύτανης 
ΓΙΑΝΝΗΣ ΦΙΛΗΣ 

Χορήγηση άδειας κυκλοφορίας Φαρμακευτικού ιδιο¬ 
σκευάσματος ΕΒΥΟΕΕ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Μετην απόφαση αρ. 29504/99/4-5-2000 του ΕΟΦχορη- 
γήθηκε, βάσει των διατάξεων του αρθρ. 3 της παρ.1 της 
Κοινής Υπουργικής Απόφασης Α6/9392/91, άδεια κυκλο¬ 
φορίας στο φαρμακευτικό ιδιοσκεύασμα ΕΒΥΟΕΕ 
Δραστικές ουσίες: ΕΒΥΤΗΒΟΜΥΟΙΝ 
Μορφές: Γέλη 4% 

Δικαιούχου σήματος: ΚΛΕΒΑ ΕΠΕ. 

Υπεύθυνου κυκλοφορίας: ΚΛΕΒΑ ΕΠΕ. 

Η Διευθύντρια 
ΙΟΥΛΙΑ ΓΙΩΤΑΚΗ 


( 11 ) 

Χορήγηση άδειας κυκλοφορίας Φαρμακευτικού ιδιο¬ 
σκευάσματος νΕΙΑΒΟΒ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση αρ. 2995/4-5-2000 του ΕΟΦ χορηγή¬ 
θηκε, βάσει των διατάξεων του αρθρ. 3 της παρ.1 της Κοι¬ 
νής Υπουργικής Απόφασης Α6/9392/91, άδεια κυκλοφο¬ 
ρίας στο φαρμακευτικό ιδιοσκεύασμα \/ΕΙ_Α30Β 

Δραστικές ουσίες: ΤΕΝΟΧΙΟΑΜ 

Μορφές: Επικαλυμμένα με λεπτό υμένιο δισκία 
20ΜΟ/ΤΑΒ 

Δικαιούχου σήματος: ΡΗΑΒΜΝΑΤ ΠΌ ΒΕΡΙύΒΙΙΟ ΟΡ 
ΙΒΕΙΑΝΩ. 

Υπεύθυνου κυκλοφορίας: νΟΟΑΤΕ 1_ΤΩ 
Η Διευθύντρια 
ΙΟΥΛΙΑ ΓΙΩΤΑΚΗ 


( 12 ) 

Χορήγηση άδειας κυκλοφορίας Φαρμακευτικού ιδιο¬ 
σκευάσματος ΕΙΒΕΡΟΒ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Μετην απόφαση αρ. 41804/99/4-5-2000 του ΕΟΦχορη- 
γήθηκε, βάσει των διατάξεων του αρθρ. 3 της παρ.1 της 


Κοινής Υπουργικής Απόφασης Α6/9392/91, άδεια κυκλο¬ 
φορίας στο φαρμακευτικό ιδιοσκεύασμα ΕΙ3ΕΡΟΒ 
Δραστικές ουσίες: ΕΕνΟΟΑΒΝΙΤΙΝΕ 
Μορφές: Πόσιμο διάλυμα μιας δόσης 1Ο/10ΜΙ νΐΑΙ_ 
Δικαιούχου σήματος: ΡΗΑΒΜΝΑΤ ίΤΩ ΒΕΡίΙΒϋΟ ΙΒΕ- 
Ι_ΑΝΩ. 

Υπεύθυνου κυκλοφορίας: νΟΟΑΤΕ ίΤΩ. 

Η Διευθύντρια 
ΙΟΥΛΙΑ ΓΙΩΤΑΚΗ 


(13) 

Χορήγηση άδειας κυκλοφορίας Φαρμακευτικού ιδιο¬ 
σκευάσματος ΜυΡΙΩΕΒ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Μετην απόφαση αρ. 24441/99/5-5-2000 του ΕΟΦ χορη¬ 
γήθηκε, βάσει των διατάξεων του αρθρ. 3 της παρ.1 της 
Κοινής Υπουργικής Απόφασης Α6/9392/91, άδεια κυκλο¬ 
φορίας στο φαρμακευτικό ιδιοσκεύασμα ΜΙϋΡΙΩΕΒ 
Δραστικές ουσίες: ΜΙΙΡΙΒΟΟΙΝ. 

Μορφές: Αλοιφή 2% νν/νν. 

Δικαιούχου «σήματος: ΚΛΕΒΑ ΕΠΕ. 

Υπευθύνου κυκλοφορίας: ΚΛΕΒΑ ΕΠΕ 

Η Διευθύντρια 
ΙΟΥΛΙΑ ΓΙΩΤΑΚΗ 


(14) 

Χορήγηση άδειας κυκλοφορίας Φαρμακευτικού ιδιο¬ 
σκευάσματος ΕΑΒΟΑΕΜ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση αρ. 3752/5-5-2000 του ΕΟΦ χορηγή¬ 
θηκε, βάσει των διατάξεων του αρθρ. 3τηςπαρ.1 της Κοι¬ 
νής Υπουργικής Απόφασης Α6/9392/91, άδεια κυκλοφο¬ 
ρίας στο φαρμακευτικό ιδιοσκεύασμα ΕΑΒΟΑΕΜ 

Δραστικές ουσίες: ΑΟΕΤΙΟ ΑΟΙΩ 

Μορφές: Ωτικό εκνέφωμα, γαλάκτωμα 2% \Λ//ν 
(1.2ΜΟ/ΩΟΒΕ). 

Δικαιούχου σήματος: ΒΤΑΡΡΟΒΩ-ΜΙίΙΕΒ ϋΜΙΤΕΩ υκ. 

-Υπευθύνου κυκλοφορίας: ΚΙΤΕ ΗΕΕΕΑ3 ΕΠΕ. 

Η Διευθύντρια 
ΙΟΥΛΙΑ ΓΙΩΤΑΚΗ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν. 01 . 91 - 
Θ-ΓΠ3Μ: \Λ/θβΓΠ33ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 

Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ - Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. 8< Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































